Sealand

Sealand (li payis del mer en inglès) est èn estat oto-proclamé, mins nén ricnoxhou pa nolu; s' i l' sereut, ça sereut l' pus ptit payis, la k' i s' trouve so ene viye plate-fôme å lådje di l' Inglutere.

+ Principåté d' Selande
Principality of Sealand
(estat oto-proclamé, nén ricnoxhou) 125px|Drapea del Selande Divize nåcionåle: E mare libertas
A pårti del mer, li libertéthumb|none|265px|Eplaeçmint del Selande å lådje di l' Inglutere, avou les limites des aiwes teritoriåles a 3 miles (divant 1968) eyet a 12 miles (après 1968)Lingaedje oficir  inglèstchîf del principåté  prince et princess Roy Bates et Joan Batestchîf do govienmint  prince Michael BatesSitindêye550 m²Populåcioninte 1 et 5 djinsCoisse d' eureye  UTC

Li "principåté d' Selande" si vout on vraiy Estat, avou si govienmint et ses lwès; i gn a minme yeu on côp d' Estat ey on "govienmint en egzil"; mins nol ôte Estat nel ricnoxhe, nerén les organisses eternåcionås come l' union eternåcionåle des posses, l' ICANN (pol daegntoele), les telefones, evnd.
Po scrire pa l' posse i fåt-st eployî ene adresse el Grande Burtaegne.

E 1967, cwand li Selande si rclama dislaxheye (li 2 d' setimbe), li platfôme Rough-Tower (ene viye platfôme militåre del deujhinme guere daegnrece si trovéve foû des aiwes teritoriåles del Grande Burtaegne, ki si stindént adon djusk' a 3 miles des coisses; dispoy adon les aiwes teritoriåles britanikes ont stî stindowes disk' a 12 miles, çou ki fwait k' asteure li platfôme si trouve sol teritwere britanike.

Li famile Bates continowe di rclamer ki l' Selande est on dislaxhî payis, eyet mete en avant ki dins on djudjmint di 1968 on tribunå britanike dijha k' i n' aveut nén d' djuridiccion (çou k' esteut l' vraiy adon).

Nerén c' est interessant d' noter ki djusse après l' askepiaedje del Selande, li govienmint britanike fijha distrure totes les ôtes platfômes ki dmorént, po n' nén dner des idêyes a ds ôtes; eto, li lwe maritime eternåcionåle asteure a-st ene seccion po specificmint considerer ene nouve construccion artificiele e plinne mer come estant on teritwere, po-z espaitchî l' askepiaedje di noûs Estats e plinne mer.

Ça fwait ki, mågré k' nolu n' prind foirt å serieus li Principåté d' Selande, sol plan djuridike i gn åreut motoit d' l' adire; et l' govienmint britanike prefere fé shonnance di rén purade ki d' aler dislodjî les cis k' ocupèt ene platfôme k' i rclame prôpieté del marine di guere britanike.

Li no d' Sealand fourit spårdou lon et lådje å cmince des anêyes 2000 cwand l' eterprijhe HavenCo fourit askepieye, po mete des lodjoes d' siervices internet sol platfôme, po propôzer des siervices foû des lwès britanikes ou etazunyinnes sol copyright.

 Difoûtrinnès hårdêyes 

 Li pådje oficire del Selande
 HavenCo Ltd.
 Archival Sealand Homepage
 Website of Rebel Sealand Government
 National Anthem
 Claimed transcript of the 1968 UK court case
 Coins of Sealand 
 Meta Haven: Sealand Identity Project
 The Sea Forts
 HMS Roughs

Categoreye:Micronåcions